open-index/open-wikipedia-markdown huggingface dataset:
Termanology

**Termanology** er halvt fra Puerto Rico og Frankrike, og han er en rapper fra Lawrence i Massachusetts som senere flyttet til Haverhill (Massachusetts) i samme stat. Han holder på med et solo-album, men har sluppet mange mixtape'er og et «streetalbum». Han er mest kjent for sitt streetalbum, "Watch How It Go Down" som ble produsert  av DJ-Premier. Termanology har samarbeidet med mange kjente rappere/artister som Nas, Royce da 5'9, Papoose, M.O.p., Akrobatik og Terror squad. Han eier plateselskapet St Records. Terms første singel, "This Is Hip Hop", har nådd 3. plass på CMJ og Rapattacklistene.

## Inspirasjon
Termanology er inspirert av Big Pun, Dj Premier, 2pac, Dr Dre, Nas, Jay-Z, Biggie, Wu Tang Clan, The Lox, 50, M.O.P., Pete Rock og Outkast.

## Diskografi
*Out the Gate
*Untitled Termanology Album.

### Street Albums
*Hood Politics 4: Show & Prove.

### Mixtapes
*Termanology: Hood Politics I.
*Termanology: Hood Politics II.
*Termanology: Hood Politics III.
*Termanology: Hood Politics IV.
*Termanology: Hood Politics V.
*50 Bodies.

## Eksterne lenker
* 
* 
*
Alna teglverk

**Alna teglverk** var et teglverk som ble etablert i Oslo av Hans Chr. Furulund i 1896 og lå i Strømsveien. Da osloavdelingen ble nedlagt på midten av 1960-tallet, flyttet produksjonen til Nes kommune i Akershus, nær Haga, Auli og Rånåsfoss. I 1977 fusjonerte det med Norsk Leca. Alna teglverk ble nedlagt i begynnelsen av 1990-årene. Bygningsmassen brukes i dag som lagerlokaler.

Alna teglverk leverte blant annet de kunstnerisk utsmykkede teglsteinene til Oslo Spektrum i Oslo. 

## Kilder
*Alna teglverk (Oslo) fra Teglverk.no 
*Alna teglverk (Haga) fra Teglverk.no
Nord-Rana prestegjeld

**Nord-Rana prestegjeld** var et prestegjeld tilhørende Indre Helgeland prosti. Det omfattet sogn i Rana kommune i Nordland fylke, og hovedkirken var Ytteren kirke.

Nord-Ranas kirkesogn er nå en del av Rana kirkelige fellesråd, og underlagt Indre Helgeland prosti i Sør-Hålogaland bispedømme i Den norske kirke.

## Historikk

Mo prestegjeld ble utskilt fra Ranen prestegjeld og gjort til eget sognekall ved kgl.res. av 19. april 1843, og ved kgl.res. av 24. april 1964 ble Mo prestegjeld delt i tre sogn og prestegjeld under navn av *Mo*, *Nord-Rana* og Gruben.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Nord-Rana
* Nevernes
* Sjona
* Røssvoll

## Se også
* Historikk for prosti og prestegjeld

## Referanser
Nordøya

**Nordøya** kan vise til 

* Nordøya (New Zealand), den nordlige hovedøya på New Zealand
* Nordøya, øy i Brønnøy
* Nordøya, øy i Bømlo
* Nordøya, øy i Fosnes
* Nordøya, øy i Frøya
* Nordøya, øy i Herøy (Nordland)
* Nordøya, øy i Hitra

## Se også
* Norðoyar
* Norðoyatunnilin
* Nordøyan
* Nordøyane
* Nordøyene (Orknøyene)
Miki Ando

**Miki Ando** (japansk **安藤美姫**, født 18. desember 1987 i Nagoya) er en japansk tidligere kunstløper. Hun ble verdensmester i kunstløp i 2007 og 2011. Hun vant også de fire kontinenters mesterskap i 2011, Junior-VM i 2004, og det japanske mesterskapet tre ganger (2004, 2005 og 2011).

Hun er den første og så langt eneste kvinnelige kunstløperen til å gjennomføre et godkjent kvadrupelt hopp i konkurranse. Dette klarte hun under Junior Grand Prix -finalen 2002-2003 i Haag.

Hun la opp i 2016.

## VM-medaljer
* VM 2011  Moskva -  **Gull** i kunstløp, kvinner singel
* VM 2007  Tokyo -  **Gull** i kunstløp, kvinner singel
* VM 2009  Los Angeles -  Bronse i kunstløp, kvinner singel

## Referanser


## Eksterne lenker
* 
* 
* 
* 
*
Saturn V

**Saturn V** (uttalt *Saturn 5*) &nbsp;&ndash; også kjent som «Måneraketten»&nbsp;&ndash; var en flertrinnsrakett som brukte flytende drivstoff. I alt tretten slike raketter ble brukt i NASAs Apollo-program og i Skylab-programmet. Saturn V-raketten som fraktet Skylab opp i bane hadde to trinn, mens rakettene som ble brukt i Apollo-programmet hadde tre trinn.

Saturn V var den største modellen av Saturn-rakettene. Den ble konstruert under ledelse av den tyske ingeniøren Wernher von Braun ved Marshall Space Flight Center i Huntsville, Alabama. Boeing, North American Aviation, Douglas Aircraft Company, og IBM var de største firmaene som var involvert. Saturn V er fortsatt den største raketten som har vært operativ, både i kraft, størrelse og bærekapasitet. Den russiske Energija-raketten var litt kraftigere, men ble bare testet to ganger.

## Kilder
* NASA: What was the Saturn V? Besøkt 19. mai 2019
Lamont Coleman

**Lamont Coleman**, bedre kjent som **Big L**, (1974–1999) var en amerikansk rapper født og oppvokst i New York. Han huskes for sin evne til å «freestyle» og for sine *punchlines*. Debutalbumet *[[Lifestylez ov da Poor and Dangerous]]* fikk god tilbakemelding fra kritikere. I 1999 ble han skutt og drept.

## Tidlig liv
Big L ble født og vokste opp i øvre Harlem, som han kalte «the Danger Zone», i 139th Street og Lonox Avenue. Han valgte å bli rapper for å komme seg ut av ghettoen. Hans første innspilling var en rap sammen med Lord Finesse, med sangen «Yes You May», som kom i 1992.

## Død
Kvelden den 15. februar i 1999 ble Big L skutt flere ganger i hodet og i brystet nær hjemmet hans i Harlem. Det har vært mange spekulasjoner rundt årsaken til drapet. Noen tror han ble drept på grunn av en gjeld til sin bror, Leroy Phinazee, som satt i fengsel på den tiden. Det har også blitt spekulert på om morderen tok feil av Big L og broren. Leroy Phinazee ble også skutt og drept i samme gate som Big L, i 2019. Begge drapene er fortsatt uoppklart.

## Diskografi
* 1995: *Lifestylez ov da Poor & Dangerous*
* 1999: *Live from Amsterdam*
* 2000: *The Big Picture*
* 2007: *Real Legends Never Die*

## Referanser


## Eksterne lenker
* 
* 
*
Helge Ellingsen Waagaard

**Helge Ellingsen Waagaard** (født 27. januar 1781 på Vågård i Norderhov, død 25. mars 1817 samme sted) var soldat i Nordenfjeldske infanteriregiment og representant ved Riksforsamlingen på Eidsvoll våren 1814.
 
Waagaard tilhørte nok Selvstendighetspartiet, ut fra at han fulgte Falsen og sin overordnede  kaptein Peter Blankenborg Prydz i de skriftlige avstemninger. 

Ifølge Henrik Wergeland ble han omtalt som den som "Slog mange Svensker ihjel inden Rigsforsamlingen". Han tok i alle fall ordet fire ganger. Hans store dag var 11. mai, hvor han leste opp sin egen betenkning om allmenn verneplikt og gikk mot Severin Løvenskiold.

Waagaard deltok i det korte felttoget i Østfold sommeren 1814. Han skal ha svømt i Glomma, angivelig for å spionere på svenskene. Dette ga ham en helseknekk, som til slutt endte med en tidlig død i 1817. 

Hovedhuset fra Vågård ble i 1913 flyttet til Stabekk i Bærum, hvor det fortsatt står som en praktfull bolig.

## Referanser


## Litteratur
* Einar Sørensen: *Helge Ellingsen Waagaard og gården Vågård på Ringerike*, i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014, s. 224-225. ISBN 978-82-02-44564-5
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
* 
*
Harry Nicolausson

**Karl Harry Nicolausson** (født 21. januar 1909 i Stockholm, død 9. september 1981 samme sted) var en svensk redaktør. Harrys foreldre var urmaker Carl William Nicolausson og Alfhild Nicolausson, født Widmark, begge bosatte på Östermalm i Stockholm. Harry var eldst i en søskenflokk på tre barn. 

Harry giftet seg med damefrisøren og senere kunglig hovleverantören Margit Nicolausson født Olofsson og fikk sønnene Lennart og Hans.

Han ble mest kjent som eier og ansvarlig utgiver av jazztidsskriftet *[[Orkesterjournalen]]* (OJ) og som jazzskribent.

## Skoleårene
Etter realeksamen i Jacobs realskola begynte han som kontorist på et finmekanisk verksted. Da han gikk på skolen, begynte han å spille piano og i de øvre tenårene interesserte han seg mer og mer for Stockholms yngre dansemusikk. Han spilte i orkestre som pianist, blant annet på Nalen og Atlantic i Stockholm. Mot slutten av 1920-tallet dannet han danseorkestert Bonzo der han var vokalist ved pianoet. I disse årene fikk han et innblikk i den svenske underholdningsbransjen og etablerte personlige kontakter som skulle bli viktige i hans senere virksomhet.

## Redaktør
I 1936 ble han ansatt på Nordiska Musikförlaget på Drottninggatan i Stockholm, først som korrespondent. Blant Nordiska Musikförlagets utgivelser var fra 1933 tidsskriftet Orkesterjournalen. Redaktør var Nils Hellström. I desember 1938 ble Harry redaktør for tidsskriftet, for så å overta eierskapet sommeren 1961. Han ble da ansvarlig utgiver og redaktør. Han drev det fram til sin død i 1981, da han døde av et hjerteinfarkt på vei hjem fra Svenskt visarkiv, der han arbeidet med å velge ut bilder til en planlagt vandreutstilling arrangert av OrkesterJournalen og «Gruppen för Svensk Jazzhistoria». Tidsskriftet lever idag videre i form av en stiftelse og er verdens eldste nålevende jazztidskrift.

## Diskografi
Foruten OrkesterJournalen laget han verket *Svensk Jazzdiskografi*. Det var da den eneste fortegnelse av svenske jazzinnspillinger. Den kom ut 1953 og var noe av et standardverk for datidens samlere av svensk jazzmusikk. Straks før sin død ble han nesten klar med en kompletterende og sterkt utvidet utgave av *Svensk Jazzdiskografi*. Boken ble gjort ferdig av Björn Englund hos Svenskt Visarkiv i samarbeid med sønnen Lennart Nicolausson, som laget omslag til den. Utgaven byttet navn til **Swedish Jazz Discography** og ble utgitt av Swedish Music Information Center i 1983.

## Referanser
Maiara Walsh

**Maiara Walsh** (født 18. februar 1988 i Seattle i Washington) er en amerikansk skuespillerinne. Hennes mor er brasiliansk og hennes far er amerikansk med irsk, tysk og svensk opphav.

Walsh er best kjent i sin rolle som Meena Paroom i serien *[[Cory i Det Hvite Hus]]* og hun har spilt i TV-serien *[[Frustrerte fruer]]*. 

## Referanser


## Eksterne lenker
* 
*
Zulia Calatayud

**Zulia Calatayud** (født 1979) er en cubansk friidrettsutøver (mellomdistanse). Calatayuds hovedsakelige distanse er 800 meter der hun siden slutten av 90-tallet har vært med i de store mesterskapene. Under både VM 1999 og VM 2001 mislyktes Calatayud i å ta seg til finalen.

Heller ikke under OL i 2000 eller i 2004 ble det noe framgangsrik plassering for henne. Under VM 2003 i Paris endte Calatayud på fjerde, før hun to år senere, under VM 2005 i Helsingfors ble verdensmester på distansen.
Hennes personlige rekord er på 1.56,09 og er fra en konkurranse i 2002.
## Referanser


## Eksterne lenker
*
Janeth Jepkosgei

**Janeth Jepkosgei** (født 1983) er en kenyansk friidrettsutøver (mellomdistanse).
Jepkosgei slo gjennom i junior-VM 2002 da hun vant 800 m. Et enda større steg i karrieren var da hun i Samveldelekene 2006 vant 800 meterløpet. I finalen i VM 2007 i Osaka slo hun til med gull og en ny personlig rekord på tiden 1.56,18.

## Referanser


## Eksterne lenker
*
Fabrizio Mori

**Fabrizio Mori** (født 28. juni 1969 i Livorno) er en tidligere italiensk friidrettsutøver (hekkeløp).
Mori var med i OL 1996 i Atlanta og endte på sjetteplass på 400 m hekk. Moris første VM-finale var 1997 i Aten der han ble nummer fire. Bedre gikk det under EM 1998 da han ble nummer tre. Moris største fremgang er VM 1999 da han vant foran franskmannen Stéphane Diagana. OL 2000 ble en nedtur for Mori og han endte på sjuendeplass. Under VM 2001 lykkes ikke Mori forsvare sitt VM-gull og han tapte knapt for den senere blivende dominante Félix Sánchez. Moris siste mesterskap ble EM 2002 da han nok en gang kom utenfor pallen og endte på fjerdeplass.
Moris personlige rekord er fra VM 2001 og lyder på 47,54.
## Referanser


## Eksterne lenker
*
Kværnerfossene

**Kværnerfossene** eller **Kværnerfallene** betegner fossefallene ved Alna øst for Enebakkveien i Oslo. Kværnerfallene, Alnas største fossefall, ble lagt i avløp i 1948. Allerede på 1200-tallet skal det ha vært ei mølle knytta til Kværnerfossene. Siden har fallene vært utgangspunkt for flere industribedrifter, mellom dem Kværner Brug som holdt det gående i Kværnerdumpa mellom 1853 og 1999.
Alfred Yego

**Alfred Kirwa Yego** (født 28. november 1986) er en kenyansk friidrettsutøver (mellomdistanse). 
Yegos spesialdistanse er 800 meter og han slo igjennom under junior-VM 2004 da han vant sølvmedaljen. I VM i friidrett 2005 i Helsingfors kom han seg ikke videre til finalen, men ble verdensmester i VM i friidrett 2007 i Osaka. Han tok bronse på 800 meter i Sommer-OL 2008 i Beijing.

## Referanser


## Eksterne lenker
*
Ralf Haber

**Ralf Haber** (født 18. august 1962 i Altenburg) er en tidligere tysk (sleggekaster) som representerte DDR på 1980-tallet. Hans personlige rekord er 83,40 meter, oppnådd i mai 1988 under et stevne i Aten. Dette er den gjeldende tyske rekorden.

Hans beste mesterskapsplassering er bronsemedaljen fra VM i 1987 i Roma.

## Referanser


## Eksterne lenker
*
Svolvær fyr

**Svolvær fyr** lå på Kjeøya (Kuba) i Svolvær i Vågan kommune i Nordland. Fyret var et fiskefyr som var i drift under lofotfisket. Fyrstasjonen ble oppført i 1856 og nedlagt og erstattet med fyrlykter i 1912.

## Kilder
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5
James Keiller

**James Keiller** (født 21. mars 1836 i Lerum, død 22. mars 1918) var en svensk industri- og handelsmann og direktør ved skipsverftet Götaverken i sentrale Göteborg.

## Referanser
Stéphane Diagana

**Stéphane Diagana** (født 23. juli 1969 i Saint-Affrique) er en fransk tidligere friidrettsutøver (hekkeløp). Diagana tilhørte verdenseliten på 400 meter hekk på 1990-tallet og hans første store mesterskap var OL 1992 i Barcelona der Diagana endte på fjerdeplass. Samme plasseringen noterte under VM 1993 i Stuttgart etterpå ble han bronsemedaljør under VM 1995 i Göteborg. To år senere vant Diagana VM i Aten 1997. Imidlertid klarte han ikke å forsvare VM-tittelen under VM 1999 i Sevilla ble han nummer to etter italieneren Fabrizio Mori. Diagana ble også europamester 2002.

Diagana hadde europarekorden på 400 meter hekk med 47,37 fra 1995 til 2019. Da ble rekorden forbedret av Karsten Warholm med fire hundredeler.

## Referanser


## Eksterne lenker
* 
*
Teurajärvi

**Teurajärvi** er et lite tettsted i Pajala kommun i Norrbottens län, Sverige. Navnet Teurajärvi kommer av de finske ordene *teura* og *järvi*, hvor det siste betyr «sjø». *Teura* går i sin tid tilbake til det samiske ordet «diw're», som betyr «insekt, vannlarve», noe sjøen også er rik på. Sjøen omtales første gang i Gustav Vasas fiskeregister 1553 (Tiure Jerffuitt). Stedet med samme navn fikk sine første innbyggere omkring 1690 da Staffan Ivarsson fra Narken anla en gård ved sjøens sørvestlige ende.
Liviöjärvi

**Liviöjärvi** er navn på to små tettsted like ved en liten innsjø med samme navn i Pajala kommune, Norrbottens län, Sverige. Stedet ble grunnlagt av Hans Mickelsson Vänkkö i siste halvdel av 1700-tallet.

## Referanser
Egebergslottet

**Egebergslottet** i Akersveien 24 F, i strøket Gamle Aker i Oslo, var hovedbygning på Egebergløkken. Det er ikke et slott i egentlig forstand, men et palé.

Forretningsmannen Westye Egeberg (1770–1830) bygde huset «Udsigten» rundt 1800. Sønnen Westye Martinius Egeberg (1805–1898) overtok Egebergløkken. Han var barnløs, og hans brorsønn Einar Westye Egeberg (1851–1940) overtok, rev den gamle hovedbygningen i tre og førte opp Egebergslottet med Halfdan Berle som arkitekt i 1900 (plantegninger stemplet 1899). Egebergslottet skal da ha vært Oslos største enebolig, med 1600 kvadratmeter over to plan.

Egebergslottet ble bygget om til leiligheter på 1930-tallet.
Det ble da innredet to boligetasjer i det som opprinnelig var hovedetasjen.

Navnene Egebergslottet og Egebergløkken uttales med k-lyd, slik denne familien Egeberg har gjort.

## Referanser


## Eksterne lenker
*
Valdis Zatlers

**Valdis Zatlers** (født 22. mars 1955) var president i Latvia fra 2007 til 2011. Han ble 8. juli 2011 etterfulgt av Andris Bērziņš.

## Medisinsk karrière
Zatlers er utdannet ortopedisk kirurg fra *Det latviske akademi for medisin* i 1979. Etter studiene arbeidet han på Riga sykehus, og ble sjef for traumatologi-avdelingen der i 1985. Han var direktør i *Det latviske hospital for traumatologi og ortopedi* fra 1994, og var medlem i styret der fra 1998. Han forlot disse stillingene 5. juli 2007.

Zatlers deltok i oppryddingen etter Tsjernobyl-ulykken.

I april 2007 mottok han 3. klasse av *Trīs Zvaigžņu Ordenis*, *[[Trestjerneordenen]]*.

## Politisk karrière
Zatlers var styremedlem i *Latvijas Tautas Fronte* (den latviske folkefronten), et anti-sovjetisk organ, i 1988-1989.
22. mai 2007 ble han offisielt utpekt til å være presidentkandidat for den sittende, parlamentariske koalisjonen. Han vant presidentvalget 31. mai 2007 og ble innsatt som president den 8. juli 2007. Zatlers ble 8. juli 2011 etterfulgt av Andris Bērziņš.

Zatlers er ikke medlem av noe politisk parti selv, men signerte Det latviske folkepartiets manifest da partiet ble stiftet i 1998.

## Familie
Valdis Zatlers er gift med Lilita Zatlere, og har tre barn. 

## Referanser


## Eksterne lenker
* 
* Den latviske presidents pressekontor
Khotan (elv)

**Khotan** (også: **Hotan** eller **Ho-t’ien**; kinesisk: 和田河; pinyin: *Hétián hé*) er ei elv i Xinjiang-provinsen vest i Kina. Den dannes ved samløpet av elvene Yurungkash (Hvite Jade-elv) og Karakash (Svarte Jade-elv), som renner nordover fra Kunlun-fjellene inn i Taklamakan-ørkenen. De to elvene løper sammen nær midten av ørkenen, rundt 145 km nord for byen Khotan. Elva renner deretter 290 km mot nord over ørkenen og løper ut i Tarim-elva. Ettersom elva får sitt vann fra snøsmelting i fjellene, fører den vann bare om sommeren og er tørr resten av året. Elveleiet til Khotan-elva sørger for den eneste transportveien som krysser Tarimbekkenet.

## Referanser
Göteborgs Stad Lundby

**Göteborgs Stad Lundby** er et av Göteborgs 21 bydelsområder.

Göteborgs Stad Lundby består av bydelene Bräcke, Brämaregården, Helgered, Kvillebäcken, Kyrkbyn, Kärrdalen, Rambergsstaden, Sannegården, Slättadamm og Tolered. Göteborgs Stad Lundby har  innbyggere på 1&nbsp;839 hektar (2004).

## Eksterne lenker
* Göteborgs Stad Lundby
Sahavaara

**Sahavaara** er et lite tettsted i Pajala kommun i Norrbottens län, Sverige. Sahavaara betegnes ofte som Södra Kaunisvaara, da Kaunisvaara og Sahavaara kun er avskilt av ei myr.

Det bygges en ny gruve i Sahavaara. Den planlegges til å ha drift i 2012. Det gir hundrevis av nye ansatte.
Jerome Young

**Jerome Young** (født 14. august 1976) er en tidligere amerikansk friidrettsutøver (sprinter). Han ble født på Jamaica, men ble amerikansk statsborger i 1995. 

I 1995 satte han Connecticut state-rekord på 400 meter, med tiden 45,01. Han deltok på det amerikanske stafettlaget som vant gull på 4 x 400 meter ved VM i friidrett 1997, sammen Antonio Pettigrew, Chris Jones og Tyree Washington), men de ble diskvalifisert og fratatt medaljene i 2008, da Antonio Pettigrew innrømmet bruk av HGH og EPO mellom 1997 og 2003. Sammen med Antonio Pettigrew, Tyree Washington og Michael Johnson satte han verdensrekord på 4 x 400 meter med 2:54,2 i 1998. 

Ved VM i friidrett 2001 var Young igjen med på stafettlaget som vant gull (Leonard Byrd, Antonio Pettigrew, Derrick Brew og Angelo Taylor løp finalen), men de ble diskvalifisert i 2008 pga. Antonio Pettigrews dopingsak. Også ved VM i friidrett 2003 vant USA opprinnelig gull på 4 x 400 meter, med Calvin Harrison, Tyree Washington, Derrick Brew og Jerome Young på finalelaget, men ble fratatt gullet da Jerome Young og Calvin Harrison ble dopingtatt i 2004.

USAs stafettlag på 4 x 400 meter OL 2000, der Alvin Harrison, Antonio Pettigrew, Calvin Harrison og Michael Johnson løp finalen, mens Young løp i innledningen, ble formelt diskvalifisert i august 2008, av IOC. Også dette var grunnet Pettigrews dopingsak.

## Referanser


## Eksterne lenker
*
Leonid Spirin

**Leonid Vasiljevitsj Spirin** (russisk: Леонид Васильевич Спирин) (født: 21. juni 1932, død 23. februar 1982) var en sovjetisk kappgjenger som hovedsakelig deltok på distansen over 20&nbsp;km.

I sommerolympiaden 1956 i Melbourne, Australia vant han gull for Sovjetunionen i OL-grenen 20 kilometer kappgang.

Spirin ble i 1957 tildelt æresordenen, en sivil tildeling gitt av sovjetiske myndigheter.

## Eksterne lenker
*
Zeca Pagodinho

**Zeca Pagodinho** er artistnavnet til **Jessé Gomes da Silva Filho**, (født 4. februar 1959 i Rio de Janeiro) og er en brasiliansk vokalist og komponist. 

Hans første opptak ble gjort i 1981 etter en innbydelse fra hans gudmor Beth Carvalho med sangen «Camarão que dorme a onda leva» skrevet av Arlindo Cruz.

Siden dengang har Zeca spilt inn over 18 album og er ansett som den største nålevende artisten innen samba og pagode. Han begynte sin karriere blant sambaspillerne i bydelene Irajá og Del Castilho i utkanten av Rio de Janeiro og ble til slutt så ekstremt populær at hans forestillinger nå alltid er utsolgte til høytbetalende tilskuere.

Zeca ble født i Irajá hvor han også ble introdusert til sambaen av sin familie som alltid var med på de forskjellige tilstelningene. Han har bodd i forskjellige bydeler i Rio, men har alltid vist en preferanse for Xerém (distrikt i byen Duque de Caxias) hvor han også har en liten gård og en musikkskole for de fattige barna i regionen.

Han bor for tiden i Barra da Tijuca med sin kone, Mônica Silva, og deres fire barn, Eduardo, Luis, Elisa og Maria Eduarda. Hans foreldre heter Iréia og Jessé.

## Diskografi

* *Zeca Pagodinho* &ndash; 1986
* *Patota do Cosme* &ndash; 1987
* *Jeito Moleque* &ndash; 1988
* *Boêmio Feliz* &ndash; 1989
* *Mania da Gente* &ndash; 1990
* *Pixote* &ndash; 1991
* *Um dos Poetas do Samba* &ndash; 1992
* *Alô, Mundo!* &ndash; 1993
* *Samba Pras Moças* &ndash; 1995
* *Deixa Clarear* &ndash; 1996
* *Hoje é dia de Festa* &ndash; 1997
* *Zeca Pagodinho* &ndash; 1998
* *Ao Vivo* &ndash; 1999
* *Água da minha sede* &ndash; 2000
* *Deixa a vida me levar* &ndash; 2002
* *Acústico MTV* &ndash; 2003
* *À Vera* &ndash; 2005
* *Acústico MTV &ndash; Gafieira* &ndash; 2006

## Referanser


## Eksterne lenker
* 
* 
* 
*
Liste over Latvias presidenter

**Presidenten i Latvia** (latvisk: *Latvijas Valsts prezidents*) er statsoverhode for Republikken Latvia, og øverstkommanderende for Latvias væpnede styrker. Hver periode er på fire år, og før 1997; tre år.

Anatolijs Gorbunovs var fungerende statsoverhode 1990–1993 og regnes ikke med i rekken over presidenter.

## Se også
*Liste over Latvias statsministre
*Latvia
*Latvias historie

## Kilder
*
Einar Berntzen

**Einar Berntzen** (født 9. juni 1955 i Misvær) er en norsk statsviter som jobber som førsteamanuensis ved Institutt for sammenliknende politikk ved Universitetet i Bergen. Berntzens forskning har særlig vært rettet mot Latin-Amerika og Sør-Europa. 

Sammen med Knut Heidar og Elisabeth Bakke har Berntzen forfattet læreboken *Politikk i Europa: Partier, regjeringsmakt, styreform*, et verk som har vært mange norske studenters første møte med utenlandske politiske systemer og fagfeltet sammenlignende politikk. Boken er en videreføring av en tidligere bok om vesteuropeisk politikk, men inneholder i motsetning til sistnevnte også land i Sentral- og Øst-Europa. 

## Bibliografi (utvalg)
* med Knut Heidar og Elisabeth Bakke (red.): *Politikk i Europa: Partier, regjeringsmakt, styreform*, Oslo: Universitetsforlaget, utgaver 2008 og 2013
* med Marcus Buck og Leiv Marsteintredet: «La política comparada: a caballo entre historia y función», i *Manual de sistemas políticos*, Granada: Comares, 2007
* «El militarismo», i *Sociedad y cultura en América Latina*, Bergen: Vigmostad & Bjørke, 2006
* «Obstáculos para el desarrollo democrático», i *Sociedad y cultura en América Latina*, Bergen: Vigmostad & Bjørke, 2006
* «Demokratiske utfordringer i Latin-Amerika», i *Latin-Amerikaårboka 2000. Maktens kanaler*, Oslo: Solidaritet forlag, 2000  
* med Knut Heidar: *Vesteuropeisk politikk: Partier, regjeringsmakt, styreform*, Oslo: Universitetsforlaget, utgaver 1993, 1995 og 1998

## Eksterne lenker
Figgjo Idrettslag

**Figgjo Idrettslag** (stiftet 1. august 1927) er et idrettslag fra bydelen Figgjo i Sandnes. Klubben har avdelinger for fotball, håndball, skiskyting og turn. Kjente fotballspillere er Bjarne Berntsen, Birkir Bjarnason og Bjørg Bjarnadottir mens skiskyttergruppa har hatt utøvere som Åse Idland og Annette Sikveland.

## Eksterne lenker
*
Alf Collett

**Alf Collett** (1844–1919) var en norsk genealog og historiker. 

Collett var sønn av Peter Jonas Collett og Camilla Collett (født Jacobine Camilla Wergeland), ble student i 1861 og tok embetseksamen i 1867. Han ble gift med Mathilde Sophie Kallevig fra Arendal, barnebarn av Morten Michael Kallevig. Han ga ut flere artikler og bøker om slektshistoriske og historiske emner, bl.a. om slekten Collett. Han var også medstifter av Samfundet for Dansk Genealogi og Personalhistorie i 1879 og formann for foreningens norske seksjon fra 1905.

Han var ekspedisjonssjef i Marinestyrelsen fra 1899 til 1919.

Han var barnløs, og testamenterte sin eiendom til et legat for beplantning og utsmykning av offentlige plasser i Oslo som forvaltes av Selskapet for Oslo Byes Vel.

## Utmerkelser
*  Ridder 1. klasse av St. Olavs Orden
* Flere utenlandske ordener

## Bibliografi
* Collett, Alf: *Familien Elieson*, 1881
* Collett, Alf: *Fladeby*, 1881
* Collett, Alf: *En gammel Christiania-slægt. Optegnelser om familien Collett og Christianias fortid*, 1883, ny utg. 1915, basert på *Familien Collett* (1872)
* Collett, Alf: *Gamle Christiania-Billeder*. J.W. Cappelens Forlag. Kristiania, 1893, ny utg. 1909
* Collett, Alf: *Camilla Colletts livs historie*. Kra. 1911

## Referanser


## Eksterne lenker
* Digitaliserte bøker av Alf Collett hos Nasjonalbiblioteket.
Rune Medalen

**Rune Medalen** (født 1970) er en norsk fotballspiller fra Ålgård som har spilt for Ålgård FK, Viking, Bryne og Sogndal. For Bryne spilte han 252 kamper og scoret 125 mål, mens han spilte 223 kamper og scoret 126 mål for Ålgård. I 1994 og 1995 spilte han for Viking der han fikk 37 kamper og 6 mål i Tippeligaen. I Sogndal fikk han 41 kamper og scoret 24 mål i 1996.

## Referanser


## Eksterne lenker
*
Henningsvær fyr

**Henningsvær fyr** ligger på Hellandsøya i Henningsvær i Vågan kommune i Nordland. Fyret ble opprettet 1. januar 1857 og var et fiskefyr. Lyset er 35 meter over høyvann. Det ble avbemannet og erstattet av ei fyrlykt i 1935. Fyrbygningene er i privat eie og i 2025 ble det lagt ut for salg med prisantydning 50 millioner kroner.

## Kilder
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5
## Referanser


## Eksterne lenker
* Henningsvær Fyr
Øvre Lodalen

**Øvre Lodalen** betegner Alnadalen i Oslo mellom Enebakkveien i vest og Bryn i øst. Dalstrøket ligger i bydel Østensjø og bydel Gamle Oslo. Øst for Bryn kalles Alnadalen Groruddalen. Den trange skjæriet nederst langs Alnaelva mellom Enebakkveien og Høyenhall kalles Svartdalen. Flere strøk ligger i tilknytning til øvre delen av Lodalen, blant annet Kværner og Etterstad.

## Se også
* Lodalen
* Alnaelva
* Alnadalen
* Kværner (strøk)
Jørgen Rangnes

**Jørgen Rangnes** (født 20. april 1972) er en norsk fotballspiller fra Ålgård som spilte for Ålgård FK og Bryne. Han spilte 264 kamper og scoret 39 mål for Bryne.

## Referanser


## Eksterne lenker
*
Peter Flora

**Peter Flora** (født 1944) er en tysk politisk sosiolog. Han innehar lærestolen i sosiologi ved Universitetet i Mannheim og er grunnlegger av Mannheimer Zentrum für Europäische Sozialforschung (MZES).

Flora har særlig arbeidet med sammenliknende politikk og historisk sosiologi, innen et felt som spenner fra sosialpolitikk og velferdsstat til makrohistorisk samfunnsforskning. Han er kjent for å gjøre Stein Rokkans arbeider kjent for nye generasjoner av det internasjonale samfunnsvitenskapelige samfunn. Sammen med Derek Urwin og Stein Kuhnle utga han i 1999 en samlet framstilling av Rokkans sentrale teorier og modeller på engelsk, *State formation, nation-building, and mass politics in Europe: the theory of Stein Rokkan*. I boken *Staat, Nation und Demokratie in Europa: Die Theorie Stein Rokkans* (2000) formidler Flora Rokkan til et tysk publikum og i *Stato, nazione e democrazia in Europa* (2002) til det italienske. Hans oversiktsartikkel om Rokkans teorier er også kommet på norsk som "Stein Rokkans makro-modell for politisk utvikling i Europa: et rekonstruksjonsforsøk" (1992). 

Flora har videre ytt en viktig innsats i utarbeidelsen av datahåndbøker for Europas politiske utvikling.  
Den første store slike, der Flora medvirket sammen med andre sentrale statsvitere, var *State, economy, and society in Western Europe, 1815-1975: a data handbook in two volumes*, som kom med to bind, *The growth of mass democracies and welfare states* i 1983 og *The growth of industrial societies and capitalist economies* i 1987. En nyere sentral serie er her den som Flora har vært redaktør for sammen med Franz Kraus og Franz Rothenbacher, nemlig *The Societies of Europe: a series of historical data handbooks on the development of Europe from the nineteenth to the end of the twentieth century*. Serien har i sine bind dekket *Trade Unions in Western Europe since 1945* (2000), *Elections in Western Europe since 1815: electoral results by constituencies* (2000), *The European population, 1850-1945* (2002), *The European population since 1945* (2005), *European regions: the territorial structure of Europe since 1870* (2005). Peter Flora var videre redaktør for *Growth to limits: the Western European welfare states since World War II* (1986), et verk som har vært innflytelsesrikt. 

I 1983 holdt Peter Flora Stein Rokkan-forelesningen ved Universitetet i Bergen.

## Referanser
Glåpen fyr

**Glåpen fyr** ligger ved Sørvågen i Moskenes kommune i Nordland. Fyret ble opprettet 1. januar 1857 som fiskefyr. Det ble nedlagt og erstattet av ei fyrlykt i 1985. 
Siste fyrvokter var Gjert Petter Gabrielsen. Fyret brukes nå som feriebolig for ansatte i Kystverket.

## Kilder
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5
Sverre Kristian Vaule

**Sverre Kristian Vaule** er en norsk fotballspiller fra Ålgård som spilte for Ålgård FK og Bryne. Han spilte 427 kamper og scoret 169 mål for Ålgård, mens han fikk 45 kamper og scoret 11 mål for Bryne.
Samarin

**Samarin** er et registrert varemerke av Cederroth for et fruktsalt som blandes med vann for å motvirke halsbrann og sure oppstøt. Hovedingrediensen natriumbikarbonat virker nøytraliserende på mavesyren og kan brukes ved forbigående plager eller etter inntak av for mye mat, kaffe eller annen drikke. Samarin ble lansert i 1923 og markedsføres i Sverige som naturlegemiddel. I Norge selges produktet i dagligvareforretninger, helsekost og apotek.

## Næringsinnhold
(gjennomsnitt, 100 gram fruktsalt)
* Protein 0 g
* Fett 0 g
* Karbohydrater 0 g
* Energi 572 kJ (136 kcal)

## Innhold
* Natriumbikarbonat 52%
* Vinsyre 33%
* Sitronsyre 11%
* Natriumkarbonat 3%
* Kaliumnatriumtartrat 1%
* Silisiumdioksid 0,01%

Silisiumdioksid er brukt som antiklumpemiddel.
Kåre Sivertsen

**Kåre Sivertsen** (født 4. april 1959) er en norsk fotballspiller som spilte for  og . Han fikk 333 kamper og scoret 40 mål for Ålgård, mens han fikk 26 kamper og scoret et mål for Bryne.

## Referanser


## Eksterne lenker
*
Saittarova

**Saittarova** er et lite tettsted mellom de små innsjøene Saittajärvi og Ruokojärvi i Pajala kommune i Norrbottens län, Sverige. Stedet ligger ved länsväg 867, fem mil i luftlinje vest for Pajala. 

Stedets eldste bygning er en fiskebod fra 1717, men den første mer permanente bebyggelsen ble anlagt her på 1810-tallet av den kjente samiske Noaiden Jakob Johansson Lautakoski, også kjent som «Saitta-Jaako».

## Referanser
Immanuel Wallerstein

**Immanuel Wallerstein** (født 28. september 1930 i New York, død 31. august 2019) var en amerikansk sosiolog som jobbet innen fagfeltet historisk sosiologi og verdenssystemteori. 

Wallerstein var som ung særlig opptatt av Indias kamp for selvstendighet fra Storbritannia. Han avla i 1951 bachelorgrad ved Columbia University, i 1954 mastergrad og i 1959 doktorgrad samme sted. Han foreleste samme sted fram til 1971, da han ble professor i sosiologi ved McGill University. Fra 1976 til han gikk av med pensjon i 1999 var han professor ved Binghamton University og leder for Fernand Braudel Center til 2005. Wallerstein var dessuten gjesteprofessor ved mange universiteter verden rundt.

I 1950-årene begynte han sin karriere med å studere Afrika og var deretter en kritiker av ubalansen i verdensøkonomien. Wallerstein utviklet en modell som kan sammenfattes i det følgende: 

* Dagens globale samfunn begynte å utvikle seg i Vest-Europa på andre halvdel av 1400-tallet. Det ekspanderte gjennom erobring helt til det til slutt inkluderte hele verden.
* Systemet er kapitalistisk. Kapitalakkumulasjon er dets fremste mål.
* Det er et skjevt system av kapitalister og produsenter; samt sentra og periferier; det råder en arbeidsdeling mellom disse der hvert sentrum har underlagt seg flere periferier. 
* Systemet har en utviklingshistorie som består i periodiske sykler
* Denne utviklingshistorien har en slutt.

## Referanser


## Eksterne lenker
* 
*  Presentasjon av verdenssystemsteorien  
*  Presentasjon av Immanuel Wallerstein på Yales hjemmeside
*  Korotayev A., Malkov A., Khaltourina D. ''Introduction to Social Macrodynamics: Compact Macromodels of the World System Growth.'' Moscow: URSS, 2006
Sattajärvi

**Sattajärvi** er et lite tettsted i Pajala kommun i Norrbottens län, Sverige. Stedet ble grunnlagt i 1688 av Olof Olofsson Vuopio-Satta. I dag finnes det blant annet et museum for garveri her.
Sissel Grude

**Sissel Grude** (født 17. februar 1967) er en norsk fotballspiller fra Ålgård som spilte for Klepp IL. Hun vant NM med Klepp i 1989 der hun scoret begge målene til Klepp i 2–1 seieren i cupfinalen mot Trondheims-Ørn. Hun fikk 14 landskamper og scoret ni mål i 1988 og 1989.
Vågøy fyr

**Vågøy fyr** var en fyrstasjon som lå nordøst på Vokkøya i øyriket Helligvær i Bodø kommune i Nordland. Fyret ble opprettet i 1859 og tent 24. september samme år. Det fungerte som innseilingsfyr til fiskeværet Helligvær og for leia mellom Helligvær og Lyngvær. Fyrstasjonen var bemannet frem til 1911, da den ble nedlagt og erstattet av ei fyrlykt på Undersholmen.

## Historie
Vågøy fyrstasjon var den første fyrstasjonen utenfor Bodø. Den ble bygget som et familiefyr. Både bolighus og uthus var oppført i lafteverk og kledd utvendig, slik det var vanlig for norske fyrstasjoner på 1800-tallet. Fyrlykten var plassert på ytterveggen vendt mot leia. Anlegget omfattet også oljebod og naust med båtopptrekk.

Plasseringen av fyrstasjonen var strategisk viktig. På midten av 1800-tallet var særlig storsildfisket av stor betydning, og Helligvær hadde en sentral rolle i fiskeriene i området. Fyret ble derfor plassert nordøst på Vokkøya for å sikre trygg innseiling til fiskeværet og ferdselen i leia mellom Helligvær og Lyngvær.

## Tekniske data
Fyrbygningen var et hvitmalt trehus med en høyde på 7,7 meter. Fyrlykten hadde en lysstyrke på om lag 40 candela og en lyshøyde på 16,3 meter over havet. Lysvidden var 6,5 nautiske mil. Fyret hadde fast rødt lys og var i drift årlig fra 15. august til 30. april frem til nedleggelsen.

## Nedleggelse
Vågøy fyr ble nedlagt og avbemannet i 1911. Etter nedleggelsen ble bygningene leid ut til fyrvokterens enke i noen år. Det ble senere besluttet at fyrstasjonen ikke skulle videreføres, og eiendommen ble solgt til privat kjøper. Bygningene ble demontert og fjernet etter 1916 (ukjent år). I dag er det kun grunnmurene etter fyrbygningen og uthusene som er synlige i terrenget.

Det finnes ingen kjente fotografier av Vågøy fyr i drift.

## Referanser


## Eksterne lenker
*  Vågøy fyrstasjon – Norsk Fyrhistorisk Forening
*
Espen Sola

**Espen Sola** (født 1. februar 1980) er en norsk fotballspiller fra Ålgård som spiller for Ålgård FK. Han har tidligere spilt i Sandnes Ulf og Bryne. Han fikk 41 kamper og scoret ni mål for Bryne. I 2009 gikk han tilbake til klubben han startet i, Ålgård.

## Referanser


## Eksterne lenker
*
Verdenscupen i alpint 2007/08

**Sesongen 2007/08** i Verdenscupen i alpint begynte 27. oktober 2007 i Sölden og ble avsluttet 16. mars 2008 i Bormio. Det var planlagt 39 renn for herrer og 38 renn for damer.

## Herrer

### Enkeltresultater
#### [[Utfor]]

#### [[Super-G]]

#### [[Storslalåm]]

#### [[Slalåm]]

#### [[Alpin kombinasjon|Super-kombinasjon]]

#### [[Alpin kombinasjon|Kombinasjon]]

#### Lagkonkurranse

### Sammenlagt

#### Utfor

#### Super-G

#### Storslalåm

#### Slalåm

#### Kombinasjon

## Damer

### Enkeltresultater
#### [[Utfor]]

#### [[Super-G]]

#### [[Storslalåm]]

#### [[Slalåm]]

#### [[Alpin kombinasjon |Superkombinasjon]]

#### Lagkonkurranse

### Sammenlagt

#### Utfor

#### Super-G

#### Storslalåm

#### Slalåm

#### Kombinasjon

## Nasjonscup

### Sammenlagt

### Herrer

### Damer
Grytøy fyr

**Grytøy fyr** lå på Grytøya i Helligvær i Bodø kommune i Nordland. Fyret ble opprettet i 1865 og nedlagt og erstattet av ei fyrlykt i 1959. Den siste fyrvokteren på Grytøy fyr var på fyret i hele 40 år fra 1919.

## Kilder
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5
Asgeir Kleppa

**Asgeir Kleppa** (født 25. mars 1955) er en norsk fotballspiller fra Hjelmeland som spilte for Bryne FK, Brann og Ålgård FK. Han fikk 433 kamper og scoret 88 mål for Bryne. Han var spillende trener for Ålgård FK fra 1987 til 1989.

## Eksterne lenker
* Asgeir Kleppa - SK Brann historie
Lødingen fyr

**Lødingen fyr** lå på Hjertholmen i Lødingen i Nordland. Fyret ble opprettet høsten 1862. Det ble nedlagt og erstattet av ei fyrlykt i 1914, samtidig som Rotvær fyr ble opprettet.

## Kilder
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5
Giovanni Sartori

**Giovanni Sartori** (1924–2017) var en italiensk statsviter.

Sartori fikk sin utdannelse ved Universitetet i Firenze der han tok laurea-eksamen i 1946. Fra 1950 av arbeidet han i ulike stillinger i fagene filosofi, statsvitenskap og sosiologi ved sitt alma mater. Han ble i 1966 full professor i statsvitenskap samme sted. Fra 1969 til 1972 var Sartori leder for det nyopprettede instituttet for statsvitenskap ved Universitetet i Firenze. I årene 1974–1976 var han også tilknyttet Det europeiske universitetsinstituttet i Firenze. Sartori forlot Italia i 1976 og var deretter aktiv i USA, først ved Stanford University fra 1976 til 1979, deretter var han i årene 1979 til 1994 professor ved Columbia University. Sartori vendte i årene 1992–1994 tilbake som professor ved Universitetet i Firenze.
 
Sartori arbeidet særlig innen fagfeltet sammenlignende politikk og er kjent for sine studier av partisystemer og for sin klassifisering av ulike typer partisystemer basert på antallet relevante partier i et politisk system og på graden av fragmentering. Han gav bidrag til demokratiteori og til institusjonsanalyser, og gav viktige metodiske bidrag til fagfeltet sammenlignende politikk.

Sartori var også aktiv som lederskribent i avisen *[[Corriere della Sera]]*.

Sartori ble utnevnt til æresdoktor ved Universitetet i Genova (1992), Georgetown University i USA (1994), Universitetet i Guadalajara (1997), Universitetet i Buenos Aires (1998), Universitetet i Genova, Universidad Complutense i Madrid (2001) og 
Universitetet i București (2001). Han ble i 2005 hedret med den spanske utmerkelsen Fyrsten av Asturias' pris.

## Utvalgte verker
* *Democrazia e definizioni*. Bologna: Il Mulino, 1957.
* *Parties and Party Systems*. Cambridge: Cambridge University Press, 1976. ISBN 0-521-29106-2.
* *The Theory of Democracy Revisited*. Chatham, N.J: Chatham House, 1987. ISBN 0-934540-49-7.
* *Comparative Constitutional Engineering*. Basingstoke: Macmillan, 1994. ISBN 0-333-62967-1.
* "Concept Misformation in Comparative Politics", *The American Political Science Review*, bd. LXIV, no. 4

## Referanser


## Eksterne lenker
*
Carlo Lucarelli

**Carlo Lucarelli** (født 26. oktober 1960 i Parma, Italia) er en italiensk forfatter.

Lucarelli studerte litteratur og  historie ved Universitetet i Bologna. I 1990 debuterte han med kriminalromanen *Carta bianca*, i 1991 etterfulgt av *L'estate torbida*. Disse to bøkene, begge lagt til Italia i tiden under fascismen og i de første etterkrigsårene, ga ham et øyeblikkelig gjennombrudd i hjemlandet. Han omtales som en av de fremste nålevende italienske krimforfattere. Flere av Lucarelli's romaner er filmatisert, og hans roman *Almost Blue* var i 2003 finalist ved tildelingen av britiske Crime Writers' Associations Gold Dagger. 

I tillegg til sine kriminalbøker har Lucarelli skrevet skuespill, dreiebøker, sakprosa, tegneseriemanus og hørespill. Han er også en kjent programleder for et fjernsynsprogram om kriminalitet. Han skriver for flere italienske aviser og tidsskrifter, mellom dem *Il Manifesto*, *Il Messaggero* og *L’Europeo*. Sammen med Marcello Fois og Loriano Macchiavelli stiftet han «Gruppe 13» , en forening for krimforfattere fra Emilia-Romagna. Som hobby synger han i post-punk bandet Progetto K.

## Bibliografi
* *Carta bianca* (1990)
* *L'estate torbida* (1991)
* *Falange armata* (1992)
* *Indagine non autorizzata* (1993)
* *Il giorno del lupo* (1994)
* *Vorrei essere il pilota di uno Zero* (1994)
* *Coliandro* (1994)
* *Lupo mannaro* (1994)
* *Via delle Oche* (1996)
* *Guernica* (1996)
* *Almost blue* (1997)
* *Febbre gialla* (1997)
* *Autosole* (1998)
* *Il trillo del diavolo* (1998)
* *Nikita* (1999)
* *L'isola dell'angelo caduto* (1999)
* *Mistero in blu* &ndash; skaprosa, kriminalsaker (1999)
* *Un giorno dopo altro* (2000)
* *Laura di Rimini* (2001)
* *Medical Thriller* (2002)
* *Misteri d'Italia – i casi di Blu Notte* &ndash; sakprosa, kriminalsaker (1999)
* *Serial Killer – storie die ossessione omicida ([[2003]])
* *Nuovi misteri d'Italia* &ndash; sakprosa, kriminalsaker ([[2004]])
* *Chi c'è lassù* &ndash; noveller ([[2004]])
* *Radio Bellablù* ([[2004]]) 
* *Tracce criminali* ([[2006]]) 
* *La Nera illustrata* ([[2006]]) 
* *Tenco a tempo di tango* ([[2006]]) 
* *La strage di piazza fontana* ([[2006]])

=== Oversettelser til norsk ===


== Priser og utmerkelser ==
* Premio Tedeschi Alberto Tedeschi [[1993]], for  *Indagine non autorizzata*
* Premio Giogio Scerbanenco [[1996]], for *Via delle oche* 
* Premio Franco Fedeli [[2000]], for *L'isola dell'angelo caduto''

## Referanser


## Eksterne lenker
* 
* 
* 
*  Krimi-forum.de: Interview med Lucarelli
Brønnøysund fyr

**Brønnøysund fyr** i Brønnøy kommune i Nordland ble opprettet høsten 1862 på **Buholmen**.

I 1896 ble dette fyret erstattet av to fyrlykter, og et nytt fyr ble bygd på **Østre Prestøya**. Dette fyret ble lagt ned og erstattet av ei fyrlykt i 1935.

## Se også
* Norske fyr

## Kilder
* Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5
* fyr.no - fyret på Buholmen
* fyr.no - fyret på Prestøya
Den rasende oksen

***Den rasende oksen*** (originaltittel *Raging Bull*) er en film av Martin Scorsese fra 1980. Manuskriptet er skrevet av Paul Schrader og Mardik Martin basert på memoarboken *Raging Bull: My Story.*

Etter en del blandede kritikker til å begynne med, fikk den etter hvert svært høy anseelse, og blir nå i vide kretser ansett som en av historiens beste filmer. Filmen ble innlemmet i National Film Registry i 1990, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 1998 ble den kåret til filmhistoriens 24. beste spillefilm fra USA på listen «AFI's 100 Years...100 Movies». Da listen ble oppdatert i 2007 lå den på 4. plass.

## Medvirkende
Hovedrolleinnehaver er Robert De Niro som Jake LaMotta, en temperamentsfull og paranoid, men hengiven bokser som bryter forbindelsen med venner og familie. Joe Pesci spiller rollen som Joey, La Mottas bror og manager, og Cathy Moriarty spiller hans mishandlede kone. Andre skuespillere er Nicholas Colasanto (som senere spilte figuren «Coach» i TV-komiserien Cheers), Theresa Saldana og Frank Vincent, som også spilte i mange filmer regissert av Martin Scorsese.

## Handling
I 1941 deltar LaMotta i en stor boksekamp mot Jimmy Reeves, hvor han led sitt første tap. Jakes bror, Joey LaMotta, diskuterer en potensielt kamp mot Salvy Batts. En tid etterpå oppdager Jake en femten år gammel jente som heter Vickie, ved et utendørs svømmebasseng i Bronx-området. De begynner ett forhold, selv om han allerede er gift. I 1943 beseirer han Sugar Ray Robinson, og de har om-kamp tre uker senere. Til tross at Jake dominerer under kampen, bestemmer dommerne overraskende til fordel for Robinson.

Jake bekymrer seg ofte for at Vickie har følelser for andre menn, spesielt når hun kommenterer Tony Janiro, Jakes motstander i hans neste kamp. Hans sjalusi blir enda mer tydelig når han brutalt beseirer Janiro foran den lokale Mafia-sjefen, Tommy Como. I 1949 vinner han et mesterskap i mellomvekt mot Marcel Cerdan. Jake spør Vickie om hun har hatt forhold med andre menn, og hun sier hadde sex med hele nabolaget (inkludert broren hans og Tommy Como)

## Referanser


## Eksterne lenker
*
Antigone

:*Se også [[Antigone (skuespill)]] og [[Antigone (Eurytions datter)]]


*'Antigone*' ([[gresk]]: Ἀντιγόνη) er i [[gresk mytologi]] datter av Kong [[Oidipus]] av [[Theben (Hellas)|Theben]] og hans mor [[Iokaste]]; de to giftet seg uvitende om sitt familieforhold. Hun er kjent gjennom fortellingen om sin usvikelige lojalitet og kjærlighet til sin blinde far, og hvordan hun vil sikre sin bror [[Polyneikes]] en anstendig begravelse til tross for at han har forrådt Theben.

Navnet betyr «ubøyelig», og også «anti-generasjon», altså «det motsatte av sine forfedre».

== Theben-kretsen i de greske tragedier ==
Fortellingen om Antigone inngår i den delen av de greske tragediene som kalles Theben-kretsen, det vil si tragedien rundt den mytiske herskerslekten i det antikke kongeriket Theben. Historien starter med kong Oidipus som uten å vite det drepte sin far og giftet seg med hans enke - sin egen mor, Iokaste. Da Oidipus forsto sannheten om dette stakk han ut sine egne øyne og forlot Theben. Med sin egen mor hadde han sønnene [[Eteokles]] og Polyneikes, og døtrene Antigone og [[Ismene]]. Antigone fulgte sin far lojalt på hans tiggerferd gjennom de greske rikene til han ved Athen fant nåde hos kong Tesevs og kunne dø i visshet om at han fikk en god begravelse. Sønnene arvet Theben, men Eteokles fordrev sin bror fra riket. Polyneikes kom tilbake med en fremmed hær og krigen endte med at de to brødrene drepte hverandre. Iokastes bror [[Kreon]] ble da konge, og han bestemte at Polyneikes ikke skulle begraves. Antigone begraver ham på tross av Kreons forbud, og hun dømmes til å bli levende begravd. Antigone er forlovet med Kreons sønn Haimon, og han bryter opp hulen hvor Antigone er innesperret. Han kommer imidlertid for sent - Antigone har tatt sitt eget liv. I sin fortvilelse tar også Haimon sitt eget liv. Også Kreons hustru [[Evrydike]] begår selvmord, og den angrende Kreon står alene igjen.

De syv skuespillene som regnes til Theben-tragediene er [[Aischylos]], *De syv mot Theben*, [[Sofokles]], *Kong Oidipus,* *Oidipus i Kolonos*, og *Antigone*, og [[Evripides]], *Fønikerinnene*, *De Bønnfallende*, og *Bakkantinnene*.

== Antigone i musikken ==
* [[Johann Adolf Hasse]] skrev operaen *Antigono* med libretto av [[Pietro Metastasio]]. Operaen ble urfremført i 1743.
* [[Arthur Honegger]] skrev også en opera ved navn *Antigone* med libretto av [[Jean Cocteau]]. Denne ble urfremført i 1927.
* [[Carl Orff]] skrev operaen *Antigonae* til Sofokles' tekst i  [[Friedrich Hölderlin]]s tyske oversettelse. Urfremført i 1949.

==Eksterne lenker==
* [https://snl.no/Antigone Antigone på Store norske leksikon]
* 
* [http://en.wikisource.org/wiki/Antigone Engelsk oversettelse av Sofokles' *Antigone'' tilgjengelig hos Wikisource]